


LIETUVOS RESPUBLIKOS
TEISĖS GAUTI INFORMACIJĄ IŠ VALSTYBĖS IR SAVIVALDYBIŲ INSTITUCIJŲ IR ĮSTAIGŲ ĮSTATYMO NR. VIII-1524 1, 2, 3, 5, 6, 7, 12, 22 STRAIPSNIŲ IR PRIEDO PAKEITIMO
ĮSTATYMAS

2018 m. spalio 25 d. Nr. XIII-1590
Vilnius




 straipsnis. 
Pakeisti 1 straipsnį ir jį išdėstyti taip:
„ straipsnis. 
. Šio įstatymo tikslas – nustatyti asmenų teisės gauti iš valstybės ir savivaldybių institucijų ir įstaigų, įmonių, viešųjų įstaigų ir šių subjektų asociacijų, jei šios asociacijos įsteigtos bendrojo intereso poreikiams, kurie nėra pramoninio ar komercinio pobūdžio, tenkinti (toliau – šių subjektų asociacijos), nurodytų šio įstatymo 2 straipsnio 1 dalyje, informaciją, nurodytą šio įstatymo 5 straipsnyje, ir dokumentus, kuriais jos disponuoja ar (ir) kuriuos tvarko vykdydamos įstatymų ar kitų norminių teisės aktų nustatytas funkcijas (toliau – viešoji funkcija), įgyvendinimo priemones ir tvarką. 
. Šis įstatymas nustato:
) valstybės ir savivaldybių institucijų ir įstaigų, įmonių, viešųjų įstaigų ir šių subjektų asociacijų, nurodytų šio įstatymo 2 straipsnio 1 dalyje, pareigą teikti dokumentus, taip pat atvejus, kai draudžiama suteikti išimtines teises pakartotinai naudoti dokumentus; 
) dokumentų pakartotinio naudojimo sąlygas; 
) prašymų gauti dokumentus pateikimo ir nagrinėjimo tvarką, kitus valstybės ir savivaldybių institucijų ir įstaigų, įmonių, viešųjų įstaigų ir šių subjektų asociacijų, nurodytų šio įstatymo 2 straipsnio 1 dalyje, veiksmus teikiant dokumentus pareiškėjams; 
) atlyginimo už dokumentų teikimą nustatymo principus;
) informacijos apie valstybės ir savivaldybių institucijų ir įstaigų, įmonių, viešųjų įstaigų ir šių subjektų asociacijų, nurodytų šio įstatymo 2 straipsnio 1 dalyje, veiklą skelbimo tvarką;
) šio įstatymo 19 straipsnio 1 dalyje numatytų dokumentų rinkinių sudarymo ir su dokumentų rinkiniais susijusių paslaugų teikimo tvarką.
. Šiuo įstatymu įgyvendinami Europos Sąjungos teisės aktai, nurodyti šio įstatymo priede.“

 straipsnis. 
. Pakeisti 2 straipsnio 1 dalį ir ją išdėstyti taip: 
„. Šis įstatymas taikomas valstybės ir savivaldybių institucijoms ir įstaigoms, įmonėms ir viešosioms įstaigoms, finansuojamoms iš valstybės ar savivaldybių biudžetų bei valstybės pinigų fondų ir Lietuvos Respublikos viešojo administravimo įstatymo nustatyta tvarka įgaliotoms atlikti viešąjį administravimą arba teikiančioms asmenims viešąsias ar administracines paslaugas ar vykdančioms kitas viešąsias funkcijas, įskaitant bibliotekas, muziejus ir valstybės archyvus, taip pat šių subjektų asociacijoms (toliau – institucijos). Šio įstatymo 5 straipsnio 2 dalies 6 punktas taip pat taikomas įmonėms ir viešosioms įstaigoms, kurių savininkė arba bent viena iš dalininkių yra valstybė ar savivaldybė, akcinėms bendrovėms ir uždarosioms akcinėms bendrovėms, kuriose valstybei arba savivaldybei priklauso daugiau kaip 50 procentų balsų visuotiniame akcininkų susirinkime, joms skelbiant informaciją apie savo darbuotojų darbo užmokestį šio įstatymo nustatyta tvarka.“
. Pakeisti 2 straipsnio 4 dalį ir ją išdėstyti taip: 
„. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (OL 2016 L 119, p. 1) (toliau – Reglamentas (ES) 2016/679) ir Lietuvos Respublikos asmens duomenų teisinės apsaugos įstatymu.“ 

 straipsnis. 
. Papildyti 3 straipsnį nauja 6 dalimi:
„. Mobilioji programa – institucijų arba jų įgaliotų subjektų sukurta ir plėtojama taikomoji programa, skirta visuomenei naudotis mobiliaisiais prietaisais. Mobilioji programa neapima programinės įrangos, skirtos mobiliesiems įrenginiams valdyti (mobiliųjų įrenginių operacinės sistemos), ir (arba) aparatinės įrangos.“ 
. Buvusias 3 straipsnio 6, 7, 8, 9 dalis laikyti atitinkamai 7, 8, 9, 10 dalimis. 
. Pakeisti 3 straipsnio 10 dalį ir ją išdėstyti taip:
„. Kitos šiame įstatyme vartojamos sąvokos suprantamos taip, kaip jos apibrėžtos Reglamente (ES) 2016/679, Viešojo administravimo įstatyme, Lietuvos Respublikos valstybės informacinių išteklių valdymo įstatyme.“ 



 straipsnis. 
Pakeisti 5 straipsnio 1 dalį ir ją išdėstyti taip:
„. Informacija apie institucijos veiklą yra vieša ir Lietuvos Respublikos Vyriausybės nustatyta tvarka skelbiama institucijos interneto svetainėje, taip pat mobiliojoje programoje, jeigu institucija ją turi. Institucijos interneto svetainė ir mobilioji programa turi atitikti Vyriausybės nustatytus prieinamumo reikalavimus, išskyrus Vyriausybės nustatytus atvejus, kai nėra automatizuotų arba efektyvių ir lengvai įgyvendinamų būdų užtikrinti prieinamumą prie tam tikros informacijos arba kai institucija faktiškai nekontroliuoja interneto svetainių ir mobiliųjų programų turinio ar prieinamumo reikalavimų laikymasis sudarys institucijai neproporcingą naštą.“ 

 straipsnis. 
Pakeisti 6 straipsnį ir jį išdėstyti taip:
„ straipsnis. 
. Institucija, teikdama dokumentus, vadovaujasi šiais principais:
) dokumentų išsamumo – pareiškėjui turi būti pateikti visi pagal teisės aktus teiktini jo prašymo turinį atitinkantys dokumentai;
) dokumentų tikslumo – pareiškėjui teikiami dokumentai turi atitikti institucijos disponuojamus dokumentus;
) teisėtumo – institucijos veiksmai teikiant dokumentus grindžiami šiuo ir kitais įstatymais ar kitais norminiais teisės aktais;
) objektyvumo – institucijos darbuotojai, teikdami dokumentus, turi būti nešališki ir objektyvūs;
) pagalbos – pareiškėjams teikiama pagalba įgyvendinant teisę gauti dokumentus;
) dokumentų prieinamumo – sudaromos palankios sąlygos pareiškėjams naudoti dokumentus neatsižvelgiant į jų veiklos tikslus ir teisinę formą, o prireikus nustatomos tik būtiniausios teisinės, techninės ir (arba) finansinės dokumentų teikimo pareiškėjams sąlygos;
) abipusio naudojimo – institucija pareiškėjui pateiktus dokumentus prireikus toliau pati juos naudoja;
) nediskriminavimo – pakartotinio naudojimo sąlygos turi būti tokios, kad būtų nediskriminuojami pareiškėjai, naudojantys dokumentus tam pačiam (komerciniam arba nekomerciniam) tikslui.
. Jeigu institucija pakartotinai dokumentus naudoja veiklai, kuri nesusijusi su viešųjų funkcijų vykdymu, jai šie dokumentai teikiami tokiomis pačiomis sąlygomis kaip ir visiems pareiškėjams.“

 straipsnis. 
Pakeisti 7 straipsnį ir jį išdėstyti taip: 
„ straipsnis. 
. Vyriausybė nustato pakartotinio naudojimo plėtros kryptis, siektinus rezultatus ir jų pasiekimo būdus.
. Lietuvos Respublikos ūkio ministerija formuoja valstybės politiką pakartotinio naudojimo srityje ir pagal kompetenciją:
) teikia Vyriausybei pasiūlymus dėl pakartotinio naudojimo plėtros krypčių, siektinų rezultatų ir jų pasiekimo būdų;
) koordinuoja ir derina institucijų veiksmus, joms pagal kompetenciją įgyvendinant valstybės politiką pakartotinio naudojimo srityje;
) teikia išvadas dėl įstatymų ir kitų teisės aktų, susijusių su pakartotiniu naudojimu, projektų;
) kas 3 metai, įsigaliojus šio įstatymo priedo 1 punkte nurodytai direktyvai, rengia dokumentų, skirtų pakartotinai naudoti, prieinamumo, sąlygų, kuriomis šie dokumentai prieinami, ir pareiškėjų teisės gynimo priemonių ataskaitą ir pateikia ją Europos Komisijai; ši ataskaita skelbiama viešai, pagal šią viešai skelbiamą ataskaitą atliekama šio įstatymo 10 straipsnio nuostatų įgyvendinimo stebėsena; 
) atlieka kitas pavestas funkcijas, susijusias su pakartotiniu naudojimu.
. Lietuvos Respublikos ūkio ministro įgaliota institucija atlieka pakartotinio naudojimo stebėseną ir:
) teikia institucijoms metodinę pagalbą dėl dokumentų rinkinių ir metaduomenų sudarymo;
) teikia dokumentų rinkinių metaduomenis į Europos atvirų duomenų portalą, užtikrina jų integralumą ir sklaidą Europos Sąjungos mastu;
) atlieka dokumentų rinkinių sudarymo stebėseną, apibendrintą informaciją teikia Ūkio ministerijai;
) konsultuoja institucijas ir pareiškėjus dokumentų rinkinių rengimo, gavimo, pakartotinio naudojimo sąlygų klausimais; 
) atlieka kitas jai pavestas funkcijas.
. Vyriausybės įgaliota institucija yra atsakinga už:
) valstybės ir savivaldybių institucijų ir įstaigų, įmonių, viešųjų įstaigų ir šių subjektų asociacijų interneto svetainių ir mobiliųjų programų pritaikymo Vyriausybės nustatytiems prieinamumo reikalavimams stebėseną; šią stebėseną Vyriausybės įgaliota institucija atlieka remdamasi Europos Komisijos nustatyta stebėsenos metodika;
) skundų dėl institucijų interneto svetainių ir mobiliųjų programų nepritaikymo ar netinkamo pritaikymo prieinamumo reikalavimams nagrinėjimą Vyriausybės nustatyta tvarka ir dėl institucijos netinkamai atlikto vertinimo, ar prieinamumo reikalavimų laikymasis sudarys institucijai neproporcingą naštą, nagrinėjimą Vyriausybės nustatyta tvarka;
) institucijų interneto svetainių ir mobiliųjų programų pritaikymo Vyriausybės nustatytiems prieinamumo reikalavimams stebėsenos rezultatų, įskaitant institucijų interneto svetainių ir mobiliųjų programų atitikties prieinamumo reikalavimams vertinimo duomenis, ataskaitų parengimą ir pateikimą Europos Komisijai.
. Institucijos pagal kompetenciją įgyvendina valstybės politiką pakartotinio naudojimo ir institucijų interneto svetainių ir mobiliųjų programų pritaikymo prieinamumo reikalavimams srityse.“

 straipsnis. 
Pakeisti 12 straipsnio 3 dalį ir ją išdėstyti taip: 
„. Žodiniai prašymai telefonu arba pareiškėjui atvykus į instituciją gali būti pateikiami tais atvejais, kai pareiškėjas pageidauja gauti informaciją žodžiu arba susipažinti su dokumentu, neprašydamas kopijos, kai dokumentą galima pateikti tuoj pat, nepažeidžiant šio įstatymo ir Reglamento (ES) 2016/679 nustatytos tvarkos.“

 straipsnis. 
Pakeisti 22 straipsnį ir jį išdėstyti taip: 
„ straipsnis. 
Pareiškėjas turi teisę apskųsti institucijos veiksmą ar neveikimą, susijusį su šiame įstatyme nustatytos informacijos teikimu ir dokumentų teikimu pakartotinai naudoti, Lietuvos administracinių ginčų komisijai Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba administraciniam teismui Lietuvos Respublikos administracinių bylų teisenos įstatymo nustatyta tvarka.“

 straipsnis. 
Papildyti Įstatymo priedą 2 punktu:
„. 2016 m. spalio 26 d. Europos Parlamento ir Tarybos direktyva (ES) 2016/2102 dėl viešojo sektoriaus institucijų interneto svetainių ir mobiliųjų programų prieinamumo (OL 2016 L 327, p. 1).“

 straipsnis. 
. Šis įstatymas, išskyrus šio straipsnio 5 dalį, įsigalioja 2018 m. lapkričio 23 d. 
. Šio įstatymo 4 straipsnio nuostatos institucijų interneto svetainėms, kurios nebuvo paskelbtos iki 2018 m. rugsėjo 23 d., taikomos nuo 2019 m. rugsėjo 23 d.
. Šio įstatymo 4 straipsnio nuostatos šio straipsnio 2 dalyje nenurodytoms institucijų interneto svetainėms taikomos nuo 2020 m. rugsėjo 23 d. 
. Šio įstatymo 4 straipsnio nuostatos institucijų mobiliosioms programoms taikomos nuo 2021 m. birželio 23 d.
. Lietuvos Respublikos Vyriausybė iki 2018 m. lapkričio 22 d. priima šio įstatymo įgyvendinamuosius teisės aktus.

Skelbiu šį Lietuvos Respublikos Seimo priimtą įstatymą.

